Όταν πας φυλακή,
όλοι έχουν ταμπέλες για τον εαυτό τους και για τους άλλους.
Ακούν "παρενοχλητική παρακολούθηση" και γελούν.
"Είσαι στόκερ; Τι μαλακία είναι αυτή;
Κρυβόσουν στους θάμνους με τα κιάλια;"
"Όχι".
Για κάποιους ισχύει αυτό.
Η κατάσταση του καθένα είναι διαφορετική.
Όταν μιλώ με αγνώστους, το ρίχνω στο αστείο.
Επειδή μου θυμίζει πολλά άσχημα συναισθήματα,
μου θυμίζει τις τραυματικές εμπειρίες που βιώσαμε με τη Ρέιτσελ.
ΕΤΗΣΙΩΣ, ΟΙ ΗΠΑ ΜΕΤΡΟΥΝ ΠΑΝΩ ΑΠΟ ΤΡΙΑ ΕΚΑΤ. ΠΕΡΙΣΤΑΤΙΚΑ
ΠΑΡΕΝΟΧΛΗΤΙΚΗΣ ΠΑΡΑΚΟΛΟΥΘΗΣΗΣ
ΕΙΝΑΙ ΕΥΡΕΩΣ ΑΝΑΓΝΩΡΙΣΜΕΝΗ Η ΣΥΝΔΕΣΗ
ΜΕΤΑΞΥ ΤΡΑΥΜΑΤΟΣ ΚΑΙ ΕΜΜΟΝΙΚΗΣ ΣΥΜΠΕΡΙΦΟΡΑΣ
Το μόνο που θέλω να ξεκαθαρίσω
είναι ότι μπορεί να συμπονώ τον Τζον,
αλλά δεν θα τον συγχωρέσω ποτέ για αυτό που μου έκανε.
Επειδή το κατανοώ, δεν σημαίνει ότι πρέπει να το δεχτώ.
Δεν το δέχομαι.
ΜΙΑ ΣΕΙΡΑ ΤΟΥ NETFLIX
Καλύτερα να με θεωρούν δολοφόνο παρά στόκερ.
Ήθελα να νιώθει την ένταση ότι την παρακολουθούν.
Στόκερ γίνεται οποιοσδήποτε.
Είναι λόγια της φαντασίας.
Δεν είμαι τόσο τρελός ακόμα.
ΓΚΕΪΛΣΜΠΕΡΓΚ, ΙΛΙΝΟΪ
ΣΩΦΡΟΝΙΣΤΙΚΟ ΚΑΤΑΣΤΗΜΑ ΧΕΝΡΙ Κ. ΧΙΛ ΣΩΦΡΟΝΙΣΤΙΚΟ ΤΜΗΜΑ ΙΛΙΝΟΪ
ΣΤΙΣ 24 ΜΑΪΟΥ 2019, Ο ΤΖΟΝ ΑΝΤΕΡΣΟΝ ΦΥΛΑΚΙΣΤΗΚΕ
ΓΙΑ ΠΑΡΕΝΟΧΛΗΤΙΚΗ ΠΑΡΑΚΟΛΟΥΘΗΣΗ ΤΗΣ ΠΡΩΗΝ ΣΥΝΤΡΟΦΟΥ ΤΟΥ
Η παρενοχλητική παρακολούθηση πηγάζει από δικά μου θέματα εγκατάλειψης.
Κολλάω με ένα άτομο,
επειδή νιώθω ότι με εγκατέλειψε και θέλω να κολλήσω πάνω του πιο πολύ.
Μετά θυμώνω και λέω "Αφού με αγαπάς, να είσαι μαζί μου".
Θυμώνω επειδή πληγώνομαι.
Τώρα που τα θυμάμαι, αναγνωρίζω ότι αυτή ήταν η αρχή των προβλημάτων
που με έφερε σ' αυτό το σημείο.
Είμαι ο Τζον Ρ. Άντερσον Γ'.
Είμαι φυλακισμένος στο σωφρονιστικό κατάστημα Χιλ
για παρενοχλητική παρακολούθηση.
ΚΟΜΗΤΕΙΑ ΝΤΙΚΑΛΜΠ, ΙΛΙΝΟΪ
Μεγάλωσα στην ύπαιθρο.
Έμαθα να κυνηγάω, να ψαρεύω.
Ήμουν καλός μαθητής και αθλητής.
Πάντα είχα στο μυαλό μου να κάνω μια σοβαρή σχέση.
Ακόμα κι όταν είχα κορίτσια στο γυμνάσιο και στο λύκειο,
τους έπαιρνα λουλούδια, τους έφτιαχνα κασέτες.
Ήθελα να το πηγαίνω σοβαρά.
Δεν έκανα σχέσεις για πλάκα.
Ήθελα να υπάρχει χημεία και οικειότητα.
Είμαι άτομο που ξέρω απ' την αρχή αν σε συμπαθώ ή όχι.
Με τη Ρέιτσελ δέσαμε.
Δεν ξέρω. Ταιριάξαμε απόλυτα.
Ο ΤΖΟΝ ΗΤΑΝ 32 ΕΤΩΝ ΟΤΑΝ ΓΝΩΡΙΣΕ ΤΗΝ 28ΧΡΟΝΗ ΡΕΪΤΣΕΛ
Ονομάζομαι Ρέιτσελ.
Γνώρισα τον Τζον το 2015 σε ραντεβού στα τυφλά.
Έκανα τρεις δουλειές τότε
και μεγάλωνα μόνη μου τον γιο μου.
Δεν με ενδιέφερε
να κάνω κάποια σχέση.
Ο Τζον έχει χιούμορ, είναι ετοιμόλογος…
ΡΕΪΤΣΕΛ
και τότε οδηγούσε μια μηχανή Harley-Davidson.
Ήταν ο τύπος του άντρα που μ' αρέσει.
Πάντα του έλεγα ότι ήταν τα πράσινα μάτια του
που με τράβηξαν το πρώτο βράδυ.
Δεν πέσαμε με τα μούτρα.
Θα το παίρναμε σιγά σιγά,
επειδή ήθελα να τον γνωρίσω καλά
προτού αναμείξω τον γιο μου σ' αυτό.
Στην αρχή υπήρξαν πολλοί συμβιβασμοί,
επειδή είναι μηχανικός.
Δούλευε έξι μέρες τη βδομάδα, δέκα ώρες τη μέρα.
Έβγαινε με τους φίλους του, τον περιτριγύριζαν κορίτσια,
οι φίλοι του ήθελαν να διασκεδάζουν συνέχεια.
Δεν ήξερα ότι έπινε συνέχεια.
Νόμιζα ότι έπινε μόνο τα σαββατοκύριακα.
Εγώ δεν έπινα. Δούλευα και γυρνούσα στο παιδί μου.
Ήταν πάντα καλός με τον Γκέιτζ.
Ο Γκέιτζ τον έβλεπε σαν πατέρα.
Ο ΓΙΟΣ ΤΗΣ ΡΕΪΤΣΕΛ ΗΤΑΝ ΤΡΙΩΝ ΕΤΩΝ ΟΤΑΝ ΕΚΕΙΝΗ ΑΡΧΙΣΕ ΝΑ ΒΓΑΙΝΕΙ ΜΕ ΤΟΝ ΤΖΟΝ
Ο Γκέιτζ ήταν απίθανο παιδί.
Ήταν αστέρι.
Του έκανα μοϊκάνα,
τον έπαιρνα βόλτες με τη μηχανή.
Ήταν τέλεια.
Όταν είχα μαζί μου τον Γκέιτζ, με ρωτούσαν
"Ποιου είναι το παιδί, Τζον;"
Στην αρχή, έδινα βάση.
Όσο ερωτευόμουν τον Γκέιτζ, όμως,
τόσο γινόταν εκνευριστικό. "Δικό μου είναι το παιδί. Τι εννοείς;"
Στη σχέση μας, όταν τον κυνηγούσα εγώ,
ο Τζον έκανε πίσω.
Όταν με κυνηγούσε αυτός, έκανα εγώ πίσω.
Μόλις του έλεγα "Τελείωσε",
ερχόταν στο σπίτι μου στις έντεκα το βράδυ και μου ζητούσε συγγνώμη.
Ήμασταν πολύ…
Δεν ξέρω.
Χαζοερωτευμένοι.
Μείναμε μαζί μετά από όλα αυτά.
Και μετά
έμαθα ότι ήμουν έγκυος.
Εκείνο τον καιρό σκεφτόμασταν να μετακομίσουμε στο Άρκανσο.
Ο θείος του μένει στο Άρκανσο και πηγαίναμε να τον δούμε.
Είναι ένα πανέμορφο μέρος,
έτσι ξεκινήσαμε να ψάχνουμε σπίτια.
ΝΟΕΜΒΡΙΟΣ
ΔΕΚΑΟΧΤΩ ΜΗΝΕΣ ΑΦΟΤΟΥ ΓΝΩΡΙΣΤΗΚΑΝ Η ΡΕΪΤΣΕΛ ΚΑΙ Ο ΤΖΟΝ,
ΓΕΝΝΗΘΗΚΕ Ο ΓΙΟΣ ΤΟΥΣ, ΤΖΑΞ
Μετά από τη γέννηση του Τζαξ, πηγαίναμε στο Άρκανσο.
Μέναμε στο σπίτι του θείου του
μέχρι να ολοκληρωθεί το συμβόλαιο με την κυρία που θα μας πουλούσε το σπίτι.
Και
ο Τζαξ ήταν τεσσάρων μηνών
όταν πέθανε ο Γκέιτζ.
Δεν ξέρω τι έγινε, μέχρι και σήμερα.
Είχε καταιγίδα, έπεσαν κάτι δέντρα.
Μετακινούσαμε τα δέντρα με φορτωτή
από τον φράχτη του στάβλου.
Ο Γκέιτζ με βοηθούσε.
Έπεσε από το τρακτέρ και τον πάτησα κατά λάθος.
Η Ρέιτσελ ήταν εκεί όταν έγινε.
Ήταν στο σπίτι και κατέβηκε.
Τον κρατούσε.
Έπιανε ακόμα τον παλμό του.
Δεν μπορέσαμε να φέρουμε έγκαιρα ασθενοφόρο,
να τον πάμε έγκαιρα στο νοσοκομείο.
Έτσι, ο Γκέιτζ δεν ήταν πια μαζί μας.
Η ίδια ήξερε ότι ήμουν προσεχτικός με την ασφάλεια.
Είμαι μηχανικός μια ζωή. Ξέρω από τρακτέρ, αγροτικό εξοπλισμό,
κομπίνες, κατασκευαστικό εξοπλισμό.
Ξέρει ότι δεν ήταν από απερισκεψία μου, ξέρει ότι δεν έκανα κάτι
ριψοκίνδυνο όταν ήταν στο τρακτέρ.
Στιγμιαία, όμως,
ένιωσα υπεύθυνος και ένοχος,
ένιωσα ότι σκότωσα τον γιο μου.
Χάσαμε…
Χάσαμε το παιδί μας.
Και…
Μας άλλαξε και τους δύο.
Μετά τον θάνατο του Γκέιτζ…
έγινα η σκιά του εαυτού μου.
Είναι πολύ δύσκολο να το εξηγήσω.
Δεν ήθελα να κάνω τίποτα. Δεν ήθελα να φάω, δεν ήθελα…
Δεν μπορούσα να κρατήσω τον Τζαξ.
Νομίζω ότι ένιωθε πόσο συντετριμμένη ήμουν.
Επειδή ούρλιαζε.
Ο Τζον ανέλαβε την ευθύνη
ενός βρέφους τεσσάρων μηνών και τη δική μου,
επειδή εγώ δεν ήμουν σε θέση.
Έκανε αρκετή προσπάθεια προτού καταρρεύσει.
ΕΝΤΟΣ ΕΝΟΣ ΕΤΟΥΣ ΑΠΟ ΤΟΝ ΘΑΝΑΤΟ ΤΟΥ ΓΚΕΪΤΖ,
Η ΡΕΪΤΣΕΛ ΚΑΙ Ο ΤΖΟΝ ΜΕΤΑΚΟΜΙΣΑΝ ΣΤΟ ΝΕΟ ΤΟΥΣ ΣΠΙΤΙ ΣΤΟ ΑΡΚΑΝΣΟ
Ο Τζον δούλευε τον πρώτο χρόνο, νομίζω.
Έφτασε σε σημείο να μην έχει αρκετή δουλειά
για να μας στηρίξει.
Έτσι, έπρεπε να βρω κι εγώ δουλειά.
Μετά, ο Τζον άρχισε να βρίσκει φίλους,
οι οποίοι έκαναν ναρκωτικά.
Άρχισε να καπνίζει.
Δεν ξέρω αν έκανε πρώτα κρακ ή κρίσταλ μεθ.
Καθόμουν και τον έβλεπα να καπνίζει.
Κατανοούσα τον λόγο που προσπαθούσε να απαλύνει τον πόνο.
Είχε ενοχές επειδή θα μπορούσε να είχε προλάβει το ατύχημα.
Είναι μεγάλο βάρος για να σηκώσει κάποιος.
Ο εθισμός μου οδήγησε σε υπερδιέγερση.
Έκανα κρίσταλ μεθ και έγινα χάλια.
Δεν είχα ξαναζήσει κάτι παρόμοιο.
Είχα παραισθήσεις…
Δεν έκλεινα τα μάτια και να μη δω το πρόσωπό του.
Η καημένη η Ρέιτσελ, τα είχε παίξει. Δεν…
Απλώς… Τα είχε παίξει.
Συνεχίστηκε έτσι για περίπου ενάμιση χρόνο.
Κανείς απ' τους δύο δεν μπήκε στον κόπο να ζητήσει βοήθεια, να δει ψυχολόγο
ή να κάνει κάτι που θα βοηθούσε.
Και
όσο και να χρειαζόμασταν ο ένας τον άλλον, απομακρυνθήκαμε.
Όταν λένε πως τα πράγματα δεν μπορούν να γίνουν χειρότερα, γίνονται.
Εγώ δεν μπορούσα να λειτουργήσω,
δεν του έδινα αυτό που χρειαζόταν.
Έτσι, βρήκε ένα κορίτσι που δούλευε στην αποβάθρα, στη λίμνη.
Και
με κεράτωσε μ' αυτήν.
Νομίζω ότι ήταν 19 χρονών.
Τότε, ο Τζον ήταν 35 χρονών.
Ήταν πολύ μικρή.
Του είπα ότι δεν θα μας κατέστρεφε την οικογένεια, ότι θα τα βρίσκαμε.
Ήταν η πρώτη φορά που με χτύπησε.
Με χτύπησε στο πρόσωπο τόσο δυνατά, που έπεσα κάτω,
πήρε τα κλειδιά μου και έφυγε, έλειπε όλη τη νύχτα.
Ο Τζον είχε παραισθήσεις και άκουγε φωνές.
Ήταν εξαρτημένος στην κρίσταλ μεθ.
Πήγαινε στην τουαλέτα και άφηνε το τηλέφωνό του σε ηχογράφηση.
Άκουγε μετά τις ηχογραφήσεις
και μου φώναζε
ότι τον κεράτωνα, ενώ αυτό που ακουγόταν ήταν η τηλεόραση.
Μετά, έγινε χειρότερο.
Στα γενέθλιά μου, ήταν σίγουρος ότι άκουσε αντρική φωνή στο γκαράζ.
Με έπιασε από τον λαιμό στην κουζίνα,
με έσυρε στον διάδρομο, με πέταξε στο κρεβάτι
και με χτύπησε στα πλευρά,
στο στήθος, στα πόδια και στο κεφάλι.
Με έπνιξε, σε σημείο που έκανα εμετό.
Εκείνη τη στιγμή ήξερα ότι έπρεπε να φύγω από κοντά του.
Ότι δεν θα άλλαζε, δεν θα βελτιωνόταν.
Αποφάσισα ότι δεν θα έμενα ούτε δευτερόλεπτο παραπάνω.
ΟΚΤΩΒΡΙΟΣ
ΛΙΓΕΣ ΜΕΡΕΣ ΜΕΤΑ, Η ΡΕΪΤΣΕΛ ΠΗΓΕ ΣΤΗ ΜΗΤΕΡΑ ΤΗΣ ΣΤΟ ΙΛΙΝΟΪ
ΜΕ ΤΟΝ ΔΙΧΡΟΝΟ ΓΙΟ ΤΟΥΣ, ΤΟΝ ΤΖΑΞ
Ένιωσα ανακούφιση στον δρόμο για το Ιλινόι,
με τη σκέψη ότι δεν θα τον αντιμετώπιζα.
Ό,τι έκανα στη Ρέιτσελ αφότου ξεκίνησα την κρίσταλ μεθ,
νόμιζα ότι μου το έκανε η ίδια και δεν ίσχυε αυτό.
Ήταν το μυαλό μου που έκανε κόλπα.
Και
αυτό προκάλεσε πολλή βία μεταξύ μας.
Όταν έφυγε, όμως,
ένιωσα ότι έχασα ακόμα ένα παιδί και τη γυναίκα μου μαζί.
Με όλο τον πόνο που κουβαλούσα, αυτό πόνεσε ακόμα πιο πολύ.
Με κυρίευσε τόσο πολύ, που δεν ξέρω πώς να το εξηγήσω.
Ένιωσα προδομένος.
Και μετά με έπιασε μια εμμονή με το πού ήταν ο γιος μου.
Ρωτούσα φίλους και συγγενείς πού πήγε. Δεν μου έλεγαν.
Μου έλεγαν ψέματα για το πού ήταν
και για το ότι ήταν καλά. Η Ρέιτσελ δεν μου μιλούσε. Θύμωσα.
Το έκανε για να μου πάρει το παιδί και να με πληγώσει.
Τότε, ο Τζον κατάλαβε ότι δεν ήμουν πλέον στο Άρκανσο.
Άρχισε να μου στέλνει μηνύματα.
ΤΖΟΝ ΑΝΤΕΡΣΟΝ ΕΧΩ ΤΟΝ ΓΚΕΪΤΖ
ΑΦΗΣΕΣ ΤΙΣ ΣΤΑΧΤΕΣ ΤΟΥ, ΤΙΣ ΕΧΩ ΕΔΩ
Μου έλεγε ότι θα πετούσε τον γιο μου στην τουαλέτα
αν δεν του έλεγα πού ήμουν…
ΞΕΚΙΝΩ ΜΕ ΜΙΑ ΚΟΥΤΑΛΙΑ ΚΑΘΕ ΠΕΝΤΕ ΛΕΠΤΑ
και αν δεν γυρνούσαμε κοντά του.
ΤΖΟΝ ΑΝΤΕΡΣΟΝ ΝΟΜΙΖΕΙΣ ΟΤΙ ΛΕΩ ΨΕΜΑΤΑ
ΧΕΣΤΗΚΑ, ΡΕΪΤΣΕΛ
ΠΡΟΣΠΑΘΗΣΑ ΜΕ ΤΗ ΛΟΓΙΚΗ, ΑΛΛΑ ΔΕΝ ΚΑΤΑΛΑΒΑΙΝΕΙΣ
Άρχισε να μου στέλνει βίντεο
με τον ίδιο να πετάει λευκές στάχτες στην τουαλέτα.
Εγώ φρίκαρα, έπαθα κρίση πανικού.
ΤΖΟΝ ΑΝΤΕΡΣΟΝ ΘΕΛΕΙΣ ΝΑ ΠΑΙΞΟΥΜΕ ΚΙ ΑΛΛΟ, ΡΕΪΤΣΕΛ;
ΔΕΝ ΘΑ ΕΧΕΙ ΚΑΛΟ ΤΕΛΟΣ ΓΙΑ ΚΑΝΕΝΑΝ ΑΝ ΜΕ ΑΝΑΓΚΑΣΕΙΣ ΝΑ ΠΑΙΞΩ ΤΟ ΠΑΙΧΝΙΔΙ ΣΟΥ
Μόλις το έκανε αυτό, τελείωσε. Αυτό ήταν.
Εξασφάλισα περιοριστικά μέτρα.
ΝΟΕΜΒΡΙΟΣ
ΤΟΝ ΝΟΕΜΒΡΙΟ ΤΟΥ 2018,
ΤΟ ΔΙΚΑΣΤΗΡΙΟ ΕΞΕΔΩΣΕ ΔΙΑΤΑΓΜΑ ΠΕΡΙΟΡΙΣΤΙΚΩΝ ΜΕΤΡΩΝ ΕΝΑΝΤΙΟΝ ΤΟΥ ΑΝΤΕΡΣΟΝ
ΠΑΝΕΠΙΣΤΗΜΙΟ ΙΛΙΝΟΪ, ΣΠΡΙΝΓΚΦΙΛΝΤ
Προτού θεωρηθεί έγκλημα η παρενοχλητική παρακολούθηση,
χρειάζονται περιοριστικά μέτρα.
Είναι το πρώτο βήμα από μη εγκληματική συμπεριφορά
σε εγκληματική συμπεριφορά.
Με λένε Ράιαν Ουίλιαμς.
Είμαι επίκουρος καθηγητής εγκληματολογίας
στο πανεπιστήμιο του Ιλινόι.
Ο ΡΑΪΑΝ ΟΥΙΛΙΑΜΣ ΕΧΕΙ ΜΕΛΕΤΗΣΕΙ ΤΟΥΣ ΟΡΟΥΣ ΤΩΝ ΠΕΡΙΟΡΙΣΤΙΚΩΝ ΜΕΤΡΩΝ
ΠΟΥ ΕΚΔΟΘΗΚΑΝ ΕΝΑΝΤΙΟΝ ΤΟΥ ΑΝΤΕΡΣΟΝ
Τα περιοριστικά διατάγματα βοηθούν.
Κλιμακώνουν τη σοβαρότητα της παράβασης.
Από μικρό πλημμέλημα γίνεται αυτόματα κακούργημα.
Πριν, όταν περνούσες από τη δουλειά τους, ήταν ενοχλητικό, προβληματικό.
Τώρα είναι κακούργημα.
Τα περιοριστικά μέτρα βασίζονται σε μια αποτρεπτική συμπεριφορά.
Δυστυχώς, η παρενοχλητική παρακολούθηση γίνεται από άτομα
που δεν ενεργούν λογικά,
που δεν έχουν κάτι να χάσουν.
Στην υπόθεση του Τζον, μπορείς να αγνοήσεις το διάταγμα
και να κάνεις λες και δεν ισχύουν για σένα.
ΤΟ ΜΗΤΡΩΟ ΤΟΥ ΑΝΤΕΡΣΟΝ ΑΠΟΚΑΛΥΠΤΕΙ ΠΟΛΛΕΣ ΚΑΤΑΓΓΕΛΙΕΣ ΑΥΤΑΡΧΙΚΗΣ ΣΥΜΠΕΡΙΦΟΡΑΣ
ΣΕ ΠΡΟΗΓΟΥΜΕΝΕΣ ΣΧΕΣΕΙΣ ΤΟΥ, ΔΩΔΕΚΑ ΚΑΙ ΠΛΕΟΝ ΧΡΟΝΙΑ ΠΡΙΝ
Ο Τζον επέδειξε πολύ σοβαρή συμπεριφορά με προηγούμενες σχέσεις του.
Δεν μπορεί να αποδεχτεί
ότι η συμπεριφορά του είναι επιζήμια.
Σε σημείο που μου κάνει εντύπωση
που δεν υπήρξε χειρότερη έκβαση σε αυτές τις υποθέσεις.
Αν ο Τζον δεν ελέγχει τις γυναίκες,
του βγαίνει θυμός και επιθετικότητα.
Κάθε φορά κλιμακώνεται και τρομάζω.
Και γίνεται έκρηξη.
Ονομάζομαι Ρικ Άντερσον και είμαι θείος του Τζον.
Σήμερα, είμαι ο μόνος συγγενής που μιλάω στον Τζον.
ΜΑΡΤΙΟΣ
Η ΚΤΗΤΙΚΗ ΣΥΜΠΕΡΙΦΟΡΑ ΤΟΥ ΑΝΤΕΡΣΟΝ ΚΑΤΑΓΡΑΦΕΤΑΙ ΠΡΩΤΗ ΦΟΡΑ ΤΟ 2006,
ΣΤΟ ΠΡΩΤΟ ΤΟΥ ΔΙΑΖΥΓΙΟ
Όταν ήταν νεότερος, ο Τζον παντρεύτηκε την πρώτη του γυναίκα,
αλλά την απάτησε.
ΡΙΚ ΑΝΤΕΡΣΟΝ ΘΕΙΟΣ ΤΟΥ ΤΖΟΝ
Η γυναίκα του είπε "Ως εδώ".
Έφυγε από το σπίτι.
Ο Τζον ξέσπασε.
Και όταν θύμωνε τότε, ερχόταν στο σπίτι σου.
Ή καθόταν σε ένα αμάξι και περίμενε να σχολάσεις.
Έτσι ξεκίνησε τις παρακολουθήσεις.
ΤΕΣΣΕΡΑ ΧΡΟΝΙΑ ΜΕΤΑ, ΤΟ 2010, Ο ΑΝΤΕΡΣΟΝ ΚΑΤΗΓΟΡΗΘΗΚΕ
ΓΙΑ ΠΑΡΕΝΟΧΛΗΤΙΚΗ ΠΑΡΑΚΟΛΟΥΘΗΣΗ ΤΗΣ ΠΡΩΗΝ ΣΥΝΤΡΟΦΟΥ ΤΟΥ
Έκανε διάρρηξη στο σπίτι της, κρύφτηκε στην ντουλάπα
και στις δύο το πρωί στεκόταν δίπλα στο κρεβάτι της κοπέλας.
Όλες οι σχέσεις με την πρώτη γυναίκα του και τη δεύτερη φιλενάδα του
είχαν διαλυθεί.
Στη θέση της Ρέιτσελ, ακόμα και τώρα,
θα ανησυχούσα για τον Τζον.
ΟΚΤΩΒΡΙΟΣ
ΤΟ 2018, ΑΦΟΤΟΥ ΑΦΗΣΕ ΤΟΝ ΑΝΤΕΡΣΟΝ,
Η ΡΕΪΤΣΕΛ ΜΕΤΑΚΟΜΙΣΕ ΣΤΗ ΜΗΤΕΡΑ ΤΗΣ, ΤΖΟΥΝΤΙ, ΣΤΟ ΙΛΙΝΟΪ
Ο Τζον θα έκανε το παν για να γυρίσει η Ρέιτσελ κοντά του.
Ήξερε τον δεσμό που είχαμε με τη Ρέιτσελ.
Αν δεν θα ήταν μαζί του, δεν θα ήταν με κανέναν.
ΦΕΒΡΟΥΑΡΙΟΣ
ΤΡΕΙΣ ΜΗΝΕΣ ΜΕΤΑ, Ο ΤΖΟΝ ΑΚΟΛΟΥΘΗΣΕ ΤΗ ΡΕΪΤΣΕΛ 900 ΧΛΜ. ΑΠΟ ΤΟ ΑΡΚΑΝΣΟ
Όταν ήρθε εδώ πρώτη φορά, έπαιρνε επανειλημμένα τηλέφωνο,
αλλά υποδυόταν κάποιον άλλον.
ΤΖΟΥΝΤΙ ΓΚΙΑΝ ΜΗΤΕΡΑ ΤΗΣ ΡΕΪΤΣΕΛ
Τόσο έξυπνος είναι αυτός ο βλάκας.
Με έπαιρνε και έλεγε "Άσε με να της μιλήσω.
Την αγαπώ. Θέλω να της μιλήσω".
Και μετά έβριζε. "Το ξέρω ότι είναι εκεί. Άσε με να της μιλήσω.
Γαμημένη πουτάνα, άσε με να της μιλήσω".
Είναι τρομακτικό. Πολύ τρομακτικό.
Παρακολουθούσε το σπίτι.
Πάρκαρε στην είσοδο, ήταν χειμώνας.
Με τη φορτηγάρα του.
Κάθισε εκεί, σπίναρε τους τροχούς.
Εμείς είχαμε φρικάρει, κλαίγαμε και πήραμε αστυνομία.
Έψαξα να βρω τον Τζαξ.
Ήταν κάτω από το τραπέζι.
Είπε "Γιαγιά, έκανα ό,τι μου είπε η μαμά. Κρύφτηκα.
Κρύφτηκα, όπως λέει η μαμά".
Μου ράγισε την καρδιά.
Ότι ο εγγονός μου έπρεπε να κρυφτεί, επειδή του είπε η μαμά του
να κρυφτεί απ' αυτόν,
επειδή θα σκοτώσει τη μητέρα του.
Είναι οδυνηρό να βλέπεις την κόρη σου να τα περνάει όλα αυτά.
Ήταν μια συνεχόμενη παρακολούθηση.
Ήξερε πότε ήμουν στο σπίτι, πότε δεν ήμουν.
Ένας συνεχής έλεγχος του μυαλού
και πολύς φόβος.
Συνεχείς κλήσεις και μηνύματα.
Μου άφηνε φωνητικά μηνύματα λέγοντας ότι θα αυτοκτονήσει.
Μου έστελνε φωτογραφίες με θηλιές
που είχε κρεμάσει από τα δοκάρια στο υπόγειο της μαμάς του.
Μου είπε ότι όταν πεθάνουμε, θα πεθάνουμε μαζί
κι ας χρειαζόταν να με πυροβολήσει στο κεφάλι.
Ότι θα το έκανε. Θα πεθαίναμε μαζί.
Ένιωθα πάντα ότι ήταν στη γωνία,
ήμουν στην τσίτα περιμένοντας ότι θα πηδήξει από τους θάμνους.
Κι αυτό έγινε στην ουσία.
Δεν το σήκωνε.
Έφτασα σε σημείο να μπαίνω στο διαδίκτυο
να βρίσκω εφαρμογές με τις οποίες χρησιμοποιούσα
διάφορους αριθμούς.
Έκανα τέτοιες μαλακίες.
Δεν μου μιλούσε. Έτσι, πήγα στη δουλειά της.
ΜΑΡΤΙΟΣ
ΑΦΟΤΟΥ ΜΕΤΑΚΟΜΙΣΕ ΣΤΟ ΙΛΙΝΟΪ,
Η ΡΕΪΤΣΕΛ ΒΡΗΚΕ ΔΟΥΛΕΙΑ ΣΕ ΜΙΑ ΑΠΟΘΗΚΗ
Όταν έφτασε στη δουλειά, ήμουν εκεί.
Έφτασα δύο λεπτά πριν από εκείνη,
πήγα μέχρι το αμάξι της
και μόλις με είδε, τρόμαξε αμέσως.
Για κάποιον λόγο, αυτό με θύμωσε.
Έγινε ένα άσχημο σκηνικό στη δουλειά της και ήρθε αστυνομία.
Δούλευα σε μια αποθήκη
και δεν υπήρχε πόρτα. Μπορούσε να μπαινοβγαίνει οποιοσδήποτε.
ΠΛΑΝΑ ΑΠΟ ΚΑΜΕΡΑ ΑΣΦΑΛΕΙΑΣ
Είχα σταθμεύσει στο πάρκινγκ
και μάζευα τα πράγματά μου για να μπω.
Και βλέπω το αυτοκίνητο εκεί,
κι αυτόν να τρέχει γκαζωμένος προς το αμάξι μου.
Προσπαθούσα να κλειδώσω το αμάξι και να πάρω ταυτόχρονα αστυνομία.
Εκείνη τη στιγμή, προσπάθησε να μου σπάσει το παράθυρο του συνοδηγού,
ουρλιάζοντας με όλη του τη δύναμη
ότι θα με σκότωνε.
Πήγε στην πίσω πόρτα και την άνοιξε.
Πήδηξα από το αμάξι ουρλιάζοντας για βοήθεια
και είδα κάποιον στο αυτοκίνητό του.
Και έτρεξα προς το μέρος του.
Βγήκε από το αμάξι και με ρώτησε ήρεμα τι συνέβαινε
και του είπα "Θα με σκοτώσει".
Εκείνη τη στιγμή, ο Τζον κατάλαβε ότι άφησα τα κλειδιά στο αμάξι.
Και ήρθε να με πατήσει.
Κατάλαβε ότι δεν θα με πετύχαινε
χωρίς να τρακάρει άλλα αμάξια.
Έτσι, κατέβηκε ξανά από το αμάξι,
ουρλιάζοντας ότι θα με σκοτώσει.
Ο τύπος τον έριξε κάτω και τον κράτησε εκεί.
ΚΛΗΘΗΚΕ Η ΑΣΤΥΝΟΜΙΑ ΚΑΙ ΣΥΝΕΛΑΒΕ ΤΟΝ ΑΝΤΕΡΣΟΝ ΕΠΙ ΤΟΠΟΥ
Ο ΑΝΤΕΡΣΟΝ ΚΑΤΗΓΟΡΗΘΗΚΕ ΓΙΑ ΠΑΡΑΒΙΑΣΗ ΤΟΥ ΔΙΑΤΑΓΜΑΤΟΣ ΚΑΙ ΚΡΑΤΗΘΗΚΕ
Όταν τον συνέλαβε η αστυνομία,
ένιωσα μια πρωτόγνωρη ανακούφιση.
Επιτέλους, δεν μπορούσε να έρθει να μου κάνει κακό.
Ήμουν ελεύθερη.
Είχα απελευθερωθεί απ' αυτόν.
Είχα απελευθερωθεί από όλα.
Η παρενοχλητική παρακολούθηση σε σχέσεις ενδοοικογενειακής βίας
δεν λαμβάνεται όσο σοβαρά θα έπρεπε.
Η νομοθεσία την παραβλέπει.
Τι θα κάνουμε για να σταματήσει αυτή η συμπεριφορά;
Ονομάζομαι Άλι Φρεντ.
Ήμουν κατήγορος στη μονάδα ενδοοικογενειακής βίας
στην κομητεία Ντικάλμπ.
ΜΕΤΑ ΑΠΟ ΤΟ ΣΥΜΒΑΝ ΣΤΗΝ ΑΠΟΘΗΚΗ,
Η ΑΛΙ ΦΡΕΝΤ ΑΝΕΛΑΒΕ ΩΣ ΚΑΤΗΓΟΡΟΣ ΤΗΝ ΥΠΟΘΕΣΗ ΑΝΤΕΡΣΟΝ
Είναι δύσκολο να ξέρω τι σκεφτόταν ο Τζον
και γιατί έκανε ό,τι έκανε.
Νομίζω ότι ήθελε να κάνει το παν
για να ανακτήσει τον έλεγχο στη ζωή της Ρέιτσελ.
Αν αυτό σήμαινε να τη σκοτώσει, τότε αυτό θα συνέβαινε.
Είχε φέρει μαζί του ένα λουρί,
το οποίο ήταν δεμένο σε θηλιά.
Υπήρχαν πολλά περιστατικά στραγγαλισμού που είχαν συμβεί
όταν ζούσαν στο Άρκανσο.
Φαίνεται ότι θα ολοκλήρωνε
τις αρχικές του απειλές όταν τη στραγγάλιζε στο παρελθόν.
ΡΩΤΗΣΑ ΠΟΣΕΣ ΦΟΡΕΣ ΤΗΝ ΕΠΝΙΞΕ ΚΙ ΕΙΠΕ ΤΟΥΛΑΧΙΣΤΟΝ ΔΕΚΑ
ΕΧΟΝΤΑΣ ΠΑΡΑΒΙΑΣΕΙ ΤΑ ΠΕΡΙΟΡΙΣΤΙΚΑ ΜΕΤΡΑ,
Ο ΑΝΤΕΡΣΟΝ ΚΑΤΗΓΟΡΗΘΗΚΕ ΓΙΑ ΠΑΡΕΝΟΧΛΗΤΙΚΗ ΠΑΡΑΚΟΛΟΥΘΗΣΗ
ΕΠΑΡΧΙΑΚΟ ΔΙΚΑΣΤΗΡΙΟ
Η παρενοχλητική παρακολούθηση επισύρει ποινή από δύο μέχρι πέντε χρόνια,
στο Σωφρονιστικό Τμήμα του Ιλινόι.
Εναλλακτικά, επισύρει δικαστική επιτήρηση.
Θεώρησα ότι η δικαστική επιτήρηση δεν θα ήταν κατάλληλη γι' αυτόν
και θεώρησα ότι έπρεπε να τιμωρηθεί και να φυλακιστεί.
Έτσι, κατηγορήθηκε για οδήγηση υπό την επήρεια,
μια και στην πολιτεία μας επισύρει την πιο σοβαρή ποινή.
Η ΟΔΗΓΗΣΗ ΥΠΟ ΤΗΝ ΕΠΗΡΕΙΑ
ΣΕ ΣΥΝΔΥΑΣΜΟ ΜΕ ΠΑΛΙΕΣ ΤΡΟΧΑΙΕΣ ΠΑΡΑΒΑΣΕΙΣ
ΣΗΜΑΙΝΕ ΥΠΟΧΡΕΩΤΙΚΗ ΦΥΛΑΚΙΣΗ
ΜΟΝΟ Η ΠΑΡΕΝΟΧΛΗΤΙΚΗ ΠΑΡΑΚΟΛΟΥΘΗΣΗ ΔΕΝ ΘΑ ΤΟΝ ΟΔΗΓΟΥΣΕ ΣΤΗ ΦΥΛΑΚΗ
Είναι απίστευτο ότι η οδήγηση υπό την επήρεια είναι πιο σοβαρή
από την παρενοχλητική παρακολούθηση.
Νομίζω ότι κανείς δεν θέλει να πιστέψει ότι είναι κάτι τόσο άσχημο.
Για ένα θύμα, όμως, που το έχει βιώσει και βρισκόταν σε τέτοια σχέση,
είναι τόσο άσχημο και ίσως οδηγήσει στον θάνατο.
ΜΑΡΤΙΟΣ
ΑΠΡΙΛΙΟΣ
ΤΟΝ ΑΠΡΙΛΙΟ ΤΟΥ 2019, Ο ΑΝΤΕΡΣΟΝ ΠΑΡΑΔΕΧΤΗΚΕ ΕΝΟΧΗ
ΚΑΙ ΓΙΑ ΤΙΣ ΔΥΟ ΚΑΤΗΓΟΡΙΕΣ
ΚΑΤΑΔΙΚΑΣΤΗΚΕ ΣΕ ΕΞΙ ΧΡΟΝΙΑ ΦΥΛΑΚΙΣΗ
ΕΠΙΣΗΣ, ΤΟΥ ΑΠΑΓΟΡΕΥΤΗΚΕ ΝΑ ΕΧΕΙ ΕΠΑΦΗ ΜΕ ΤΗ ΡΕΪΤΣΕΛ Ή ΤΟΝ ΓΙΟ ΤΟΥΣ
Λαμβάνω γράμματα από τον Τζον καθημερινά,
σε σημείο που είναι πολύ περίεργο αν μια μέρα δεν λάβω γράμμα.
Δεν μιλάμε.
Δεν του απαντώ και συνεχίζω να λαμβάνω φωτογραφίες και γράμματα.
Δεν έχει σταματημό.
Όταν παίρνω τα γράμματα
έχω μεγάλο δίλημμα αν θα τα ανοίξω ή όχι.
Επειδή βρίσκεται στη φυλακή, με το να διαβάζω τα γράμματα
ξέρω τι συμβαίνει στο μυαλό του
και είναι πιο εύκολο για μένα να κοιμάμαι τα βράδια
γνωρίζοντας ότι έχει ζητήσει συγγνώμη αντί να είναι ακόμα θυμωμένος μαζί μου.
Πάντα της έγραφα γράμματα.
Το 2020, της έγραφα ένα γράμμα κάθε μέρα.
Όχι κάθε μέρα. Κάθε εβδομάδα, εννοώ.
Δεν είμαι τόσο τρελός ακόμα.
Το κάνω για να κρατήσω επαφή. Ξέρω ότι τα διαβάζει.
Αν θέλει να τα παραδώσει και να μπλέξω,
ας είναι.
Δικαίωμά της, αν αυτό θέλει να κάνει, ας είναι.
ΤΟΝ ΦΕΒΡΟΥΑΡΙΟ ΤΟΥ 2021,
Ο ΑΝΤΕΡΣΟΝ ΑΜΦΙΣΒΗΤΗΣΕ ΝΟΜΙΚΑ ΤΑ ΠΕΡΙΟΡΙΣΤΙΚΑ ΜΕΤΡΑ ΜΕ ΤΟΝ ΓΙΟ ΤΟΥ
Η ΡΕΪΤΣΕΛ ΔΕΝ ΜΠΟΡΕΣΕ ΝΑ ΑΝΤΙΔΙΚΙΣΕΙ,
ΕΤΣΙ ΤΟ ΔΙΑΤΑΓΜΑ ΤΡΟΠΟΠΟΙΗΘΗΚΕ ΕΠΙΤΡΕΠΟΝΤΑΣ ΤΟΥ ΤΗΝ ΕΠΑΦΗ ΜΕ ΤΟΝ ΤΖΑΞ
Δεν ξέχασα τον γιο μου επειδή μπήκα φυλακή.
Του μιλάω στο τηλέφωνο. Έχει πλάκα,
επειδή λέει "Δεν σε ξέρω, δεν ξέρω πώς είσαι".
Του θυμίζω ότι "Και βέβαια ξέρεις, ήμουν εκεί όταν μεγάλωνες.
Ήσουν δύο ετών όταν σε είδα τελευταία φορά.
Λυπάμαι που δεν το θυμάσαι, αλλά το θυμάμαι εγώ".
Ήθελα να γυρίσω σπίτι μέχρι τα πέμπτα του γενέθλια,
που ήταν την περασμένη Κυριακή.
Τα κατάφερα μια βδομάδα μετά. Είναι Παρασκευή, γυρνάω σπίτι τη Δευτέρα.
ΕΧΟΝΤΑΣ ΕΚΤΙΣΕΙ ΤΗΝ ΕΛΑΧΙΣΤΗ ΔΙΑΡΚΕΙΑ ΦΥΛΑΚΙΣΗΣ ΓΙΑ ΕΞΙ ΧΡΟΝΙΑ ΠΟΙΝΗΣ,
Ο ΑΝΤΕΡΣΟΝ ΑΠΟΦΥΛΑΚΙΣΤΗΚΕ ΥΠΟ ΟΡΟΥΣ
ΜΟΛΙΣ ΔΥΟΜΙΣΗ ΧΡΟΝΙΑ ΜΕΤΑ ΑΠΟ ΤΗΝ ΚΑΤΑΔΙΚΗ ΤΟΥ
Πλησιάζει η μέρα αποφυλάκισης του Τζον και θέλει να δει τον γιο του.
Όταν ο Τζον δει τον Τζαξ
και μπορέσει να τον κρατήσει το βράδυ ή το σαββατοκύριακο,
ανησυχώ ότι θα φύγει με το παιδί μου
και δεν θα τον βρω ποτέ.
Πάντα είναι στο μυαλό μου αυτό.
Ελπίζω να γυρίσει σελίδα.
Ανησυχώ, όμως, ότι θα γίνει ο παλιός Τζον
και θα θέλει πάλι να μου κάνει κακό.
Νιώθω ότι αν ξαναπέσει στα ναρκωτικά,
θα νιώθει ότι δεν θα έχει λόγο να ζει πια,
και αυτό θα σημαίνει ότι θα έρθει να με σκοτώσει.
Έβαλα κάμερες ασφαλείας.
Έχω κάμερες σε όλο το σπίτι, για να είμαι σίγουρη
ότι δεν θα με παρακολουθεί πάλι
ή δεν θα πειράξει το αμάξι μου.
Έχει μια ευκαιρία.
Αν βγει εκτός ορίου ξανά,
θα ξαναμπεί στη φυλακή.
Και τελείωσε.
ΝΟΕΜΒΡΙΟΣ
ΣΤΙΣ 15 ΝΟΕΜΒΡΙΟΥ 2021,
Ο ΤΖΟΝ ΑΝΤΕΡΣΟΝ ΑΠΟΦΥΛΑΚΙΣΤΗΚΕ ΥΠΟ ΟΡΟΥΣ
Πολλοί λένε ότι ο άνθρωπος δεν αλλάζει.
Οι τραυματικές εμπειρίες που βίωσες, όμως,
δεν πρέπει να σε καθορίζουν για πάντα.
Δεν είμαι αυτός που ήμουν παλιά.
Θέλω να δω την οικογένειά μου.
ΔΥΟ ΕΒΔΟΜΑΔΕΣ ΑΡΓΟΤΕΡΑ
Αποφυλακίστηκα πριν από δύο εβδομάδες και, ειλικρινά,
δεν έχω σχέδια ακόμα.
Το ψάχνω ακόμα.
Κύριος στόχος μου είναι να ξαναμπώ
στη ζωή του γιου μου.
ΣΤΟΝ ΤΖΟΝ ΕΠΙΤΡΕΠΕΤΑΙ ΠΡΟΣ ΤΟ ΠΑΡΟΝ ΝΑ ΕΠΙΣΚΕΠΤΕΤΑΙ ΤΟΝ ΓΙΟ ΤΟΥ ΕΒΔΟΜΑΔΙΑΙΑ
Πετώ στα σύννεφα που βλέπω τον γιο μου.
Είναι πέντε χρονών.
Είναι γεμάτος ζωντάνια.
Είναι συγκινητικό που τον βλέπω ξανά.
Έχω κάτι να περιμένω.
Τις μέρες που δεν τον βλέπω,
στεναχωριέμαι επειδή δεν τον έχω.
Προτού γίνουν όλα αυτά, ήμασταν μια οικογένεια.
Είχα τον γιο μου μαζί μου συνέχεια.
Και τώρα, κάποια χρόνια μετά,
βλέπω τον γιο μου δυο φορές τη βδομάδα.
Θέλω να εξασφαλίσω ότι θα τον μεγαλώσουμε μαζί με τη Ρέιτσελ.
Δεν νομίζω να είναι απομακρυσμένο
να θελήσω κάποια στιγμή να ζήσουμε ξανά η οικογένεια στο ίδιο σπίτι,
ως οικογένεια.
Νομίζω ότι θα χρειαστεί να αποδείξω
ότι ο άνθρωπος ωριμάζει και αλλάζει.
ΤΡΕΙΣ ΜΗΝΕΣ ΑΡΓΟΤΕΡΑ
Είναι πολύ διαφορετικά τώρα που αποφυλακίστηκε ο Τζον.
Πέρασαν κάπου 90 μέρες, νομίζω.
Ξέρω ότι ο Τζον θέλει να ξαναγίνουμε οικογένεια.
Δεν μπορείς να γυρίσεις στο παρελθόν, όμως.
Υπάρχουν πολλά τραύματα, το γυαλί έχει ραγίσει.
Ελπίζω να μείνει μακριά από ουσίες και να συνεχίσει να βελτιώνει τη ζωή του.
Και αν θέλει να αναλάβει δράση,
τότε θα μπορεί να γίνει ο πατέρας του Τζαξ.
Ελπίζω ότι θα μπορέσουμε να γίνουμε φίλοι για χάρη του παιδιού μας,
επειδή τα παιδιά θέλουν τον πατέρα τους.
Θα πρέπει να αλλάξει πολύ, όμως, στον εαυτό του
και στους εθισμούς του για να μπορέσει να το κάνει.
Μόνο ο χρόνος θα δείξει.
ΜΕΤΑ ΤΑ ΓΥΡΙΣΜΑΤΑ, Ο ΤΖΟΝ ΣΥΝΕΧΙΣΕ ΝΑ ΕΡΓΑΖΕΤΑΙ ΚΑΙ ΝΑ ΒΛΕΠΕΙ ΤΟΝ ΓΙΟ ΤΟΥ
Η ΡΕΪΤΣΕΛ ΕΞΑΚΟΛΟΥΘΕΙ ΝΑ ΘΕΩΡΕΙ ΟΤΙ ΑΥΤΗ ΕΙΝΑΙ Η ΤΕΛΕΥΤΑΙΑ ΤΟΥ ΕΥΚΑΙΡΙΑ
Υποτιτλισμός: Μαρία Ρούσσου